Ֆրանսուա Սագա

**Ֆրանսուա Սագա** (, ), ֆրանսիացի բիսեքսուալ դերասան, մոդել և ռեժիսոր, որն առավելապես հայտնի է որպես պոռնոգրաֆիկ ֆիլմերի դերասան։

## Կարիերա
Քսանհինգ տարեկանում Սագան հանդես եկավ իր առաջին պոռնոֆիլմում՝ Ազեդին (*Azzedine*) բեմական անունով։

Նրա մասնակցությամբ մի շարք ֆիլմեր նկարահանվեցին Citébeur ստուդիայում՝ որպես Ազեդին, իսկ հետագայում նա տեղափոխվեց ԱՄՆ, որտեղ իր առաջին տեսարանը նկարահանեց Raging Stallion Studios-ի «Arabesque» ֆիլմում՝ այս անգամ հանդես գալով իր իսկական անունով։

2005-ից մինչև 2006 թվականը Սագան համագործակցել է Raging Stallion Studios-ի հետ, որից հետո դարձել է Titan Media-ի էքսկլյուզիվ դերասան։

Որպես պոռնոդերասան՝ նա հանդես է եկել թե՛ որպես ակտիվ, թե՛ պասիվ դերակատար, ինչպես նաև մասնակցել է ԲԴՍՄ թեմատիկայով տեսարանների։ Նա նաև նկարահանվել է մի քանի բիսեքսուալ և հետերոսեքսուալ տեսարաններում։

2011 թվականի հոկտեմբերին նա որպես ռեժիսոր նկարահանել է «Incubus» վերնագրով երկու մասից բաղկացած պոռնոֆիլմը TitanMen ստուդիայի համար։ Նույն տարվա նոյեմբերին ստուդիան թողարկեց 33-րոպեանոց վավերագրական ֆիլմ, որը պատմում էր նկարահանումների ընթացքի մասին։։

2017 թվականին նա վերադարձավ ֆիլմարտադրությանը՝ Men.com ստուդիայի համար մարմնավորելով Աքվամենին 2017 թվականի «Արդարության լիգա» ֆիլմի պարոդիայում։

## Ոչ պոռնոգրաֆիկ կարիերա
2009 թվականին նա որպես էպիզոդիկ դերասան հայտնվեց «Սղոց VI» ֆիլմում։

2010 թվականին գլխավոր դերով նկարահանվեց Բրյուս ԼաԲրյուսի ռեժիսորած զոմբի-պոռնո ժանրի «L.A. Zombie» ֆիլմում՝ մարմնավորելով անօթևան, շիզոֆրենիայով տառապող մի տղամարդու։

Նույն տարում Սագան գլխավոր դերով հանդես եկավ Քրիստոֆ Օնորեի «Homme au bain» («Մարդը լոգանքում») ֆիլմում։

«L.A. Zombie» և «Homme au bain» ֆիլմերը երկուսն էլ պրեմիերա ունեցան 2010 թվականին Շվեյցարիայում անցկացվող Լոկառնոյի միջազգային կինոփառատոնում, ինչի շնորհիվ Ֆրանսուա Սագան դարձավ միակ դերասանը, որի մասնակցությամբ երկու ֆիլմ միաժամանակ ընդգրկված էին փառատոնի մրցութային ծրագրում։

«L.A. Zombie»-ն նախատեսված էր ցուցադրվելու նաև Ավստրալիայում՝ Մելբուռնի միջազգային կինոփառատոնի շրջանակում, սակայն արգելվեց Ավստրալիայի կինեմատոգրաֆիական դասակարգման վարչության որոշմամբ։

## Վավերագրական ֆիլմեր
2007 թվականին Սագան մասնակցեց Օլիվիե Նիկլայի «La nudité toute nue» վավերագրական ֆիլմին, որը նվիրված էր մերկության դերին ժամանակակից մշակույթում։

2011 թվականի մարտին ներկայացվեց «Sagat: The Documentary» վերնագրով վավերագրական ֆիլմը՝ Brenda & Lucy Co., ADL TV և Canal+ համատեղ արտադրությամբ, որը բացահայտում էր Սագայի կերպարը և նրա ազդեցությունը ժամանակակից համաշխարհային մշակութային միտումների վրա։

## Մարքեթինգ, նորաձևություն և երաժշտություն
Երբ գերմանացի դիզայներ Բերնհարդ Վիլհելմը Փարիզի նորաձևության շաբաթվա ընթացքում ներկայացրեց իր առաջին տղամարդկանց հագուստի հավաքածուն, միջոցառման գովազդային արշավի համար նա ընտրեց Սագային։

Նա նաև ներգրավված է նորաձևության ֆոտոշարքերում։ Ամերիկացի լուսանկարիչ Թերի Ռիչարդսոնը նրան նկարահանել է ռազմական թեմայով ֆոտոսեսիայում։

2012 թվականի մարտին Սագան համագործակցել է մոդել Սիլվիա Գոբելի հետ՝ մեկնարկելով երաժշտական նախագիծ, որը վերնագրված էր Hadès։ Նախագծի տեսահոլովակը հանրությանը ներկայացվել էր դեռ 2011 թվականի մարտին։

## Անձնական կյանք
Ֆրանսուա Սագան ծնվել է Ֆրանսիայի Կոնյակ քաղաքում՝ սլովակական ծագմամբ ֆրանսիացի ծնողների ընտանիքում։ Տասնութ տարեկանում նա տեղափոխվել է Փարիզ
։

Նա անգլիացի երգչուհի Էլիսոն Մոյեի զարմիկն է։ 2007 թվականին Սագան ասել է, որ ինքը «200 տոկոսով գեյ է», սակայն, այդուհանդերձ, հանդես է եկել մի շարք հետերոսեքսուալ տեսարաններում՝ ցիսգենդեր կանանց հետ։

Ներկայումս Սագան ապրում է Ֆրանսիայում։ Նա հայտնի է իր յուրահատուկ գլխամաշկի դաջվածքով։

## Ֆիլմագրություն
* 2006 – *Մանհեթեն*
* 2007 – *Fear* (*Ահաբեկում*)
* 2009 – *Saw VI* (*Սղոց 6*)
* 2009 – *Դեռմովի պլան*
* 2010 – *L.A. Zombie* (*Զոմբի Լոս Անջելեսից*)
* 2010 – *Multinauts* (սերիալ)
* 2010 – *Homme au bain* (*Տղամարդը լոգարանում*)
* 2011 – *Sagat* (մարմնավորում է ինքն իրեն)
* 2013 – *Mr. Angel* (*Միստր Էյնջել*, մարմնավորում է ինքն իրեն)

## Երաժշտական տեսահոլովակներ
* 2012 – "*Hadès*", Ֆրանսուա Սագայի և Սիլվիա Գոբելի սինգլ, ռեժ. Ֆրանկ Գլենիսոն
* 2013 – "*Hyper Reality*", ռեժ. Panteros666 և Ինես Մարզա
* 2017 – "*Bluecid*", ռեժ. Sevdaliza և Zahra Reijs

## Սկավառակագրություն
* 2012 – "*Hadès*" (սինգլ)

## Ծանոթագրություններ

## Արտաքին հղումներ
* Official François Sagat website 
* Official KICKSAGAT fashion website
* FrancoisSagat.fr – first videos of Francois Sagat by citebeur
* 

Կատեգորիա:Ֆրանսիացի կինոդերասաններ